**TENGELICI TELEPÜLÉSI ÉRTÉKTÁR BIZOTTSÁG SZERVEZETI ÉS MŰKÖDÉSI SZABÁLYZATA**

Tengelic Község Önkormányzata Képviselő-testülete a magyar nemzeti értékek és a hungarikumok gondozásáról szóló 114/2013.(IV.16.) Korm. rendelet 3. § (1) bekezdése alapján a Tengelici Települési Értéktár Bizottság Szervezeti és Működési Szabályzatát a következők szerint állapítja meg:

**1. Általános rendelkezések**

1. §. (1) Hivatalos megnevezés: Tengelici Települési Értéktár Bizottság (a továbbiakban: Értéktár Bizottság).

(2) Az Értéktár Bizottság székhelye: 7054. Tengelic Rákóczi u.11.

(3) Az Értéktár Bizottság postacíme: 7054. Tengelic Rákóczi u.11.

(4) Az Értéktár Bizottság működési területe: Tengelic Község közigazgatási területe.

(5) Az Értéktár Bizottság nem jogi személy, önálló költségvetéssel nem rendelkezik, gazdasági tevékenységet nem folytat, működésének költségeit Tengelic Község Önkormányzata biztosítja.

(6) Az Értéktár Bizottság titkársági feladatait a Tengelici Polgármesteri Hivatal látja el.

**2. Az Értéktár Bizottság szervezete**

2. §. (1)[[1]](#footnote-1) Az Értéktár Bizottság létszáma: 4 fő.

(2) Az Értéktár Bizottság tagjainak névsorát jelen Szervezeti és Működési Szabályzat 1. függeléke tartalmazza.

(3) Az Értéktár Bizottság döntései során szavazati joggal kizárólag az (1) bekezdés szerinti tagok rendelkeznek. Az Értéktár Bizottság tagjai a bizottság ülésein jogaikat csak személyesen gyakorolhatják.

(4) Az Értéktár Bizottság ülésén tanácskozási joggal résztvevő meghívottak:

a) Tengelic Község Polgármestere,

b) Tengelic Község Jegyzője,

c) Az Értéktár Bizottság elnöke által esetenként meghatározott személyek, szakértők.

(5) Az Értéktár Bizottságot a bizottság elnöke képviseli, aki a képviseleti jog gyakorlása során végzett tevékenységéről az Értéktár Bizottság soron következő ülésén beszámol. Az Értéktár Bizottság elnökének további feladatai:

a) összeállítja az Értéktár Bizottság üléseinek napirendjét,

b) összehívja és vezeti az Értéktár Bizottság üléseit,

c) gondoskodik jelen Szervezeti és Működési Szabályzat elírásainak betartásáról,

d) önállóan gyakorolja a kiadmányozás jogát az Értéktár Bizottság működésével kapcsolatban.

(6) Az Értéktár Bizottság elnökét akadályoztatása esetén a bizottság valamelyik, az elnök által felkért tagja helyettesíti.

(7) Az Értéktár Bizottság tagjai díjazásra nem jogosultak.

**3. Az Értéktár Bizottság feladat- és hatásköre**

3. §. Az Értéktár Bizottság feladat- és hatáskörét a magyar nemzeti értékekről és a hungarikumokról szóló 2012. évi XXX. törvény, valamint a magyar nemzeti értékek és a hungarikumok gondozásáról szóló 114/2013.(IV.16.) Korm. rendelet tartalmazza.

**4. Az Értéktár Bizottság működése**

4. §. (1) Az Értéktár Bizottság szükség szerint, a 3. §-ban meghatározott feladataihoz igazodva tartja üléseit. Az Értéktár Bizottság ülését össze kell hívni abban az esetben is, ha azt a bizottság valamely tagja az ok és a napirendi javaslat megjelölésével, valamint az ahhoz kapcsolódó előterjesztés egyidejű megküldésével az Értéktár Bizottság elnökénél kezdeményezi.

(2)[[2]](#footnote-2) Az Értéktár Bizottság évente a tárgyévet követő január 31. napjáig beszámol tevékenységéről Tengelic Község Önkormányzata Képviselő-testületének.

5. §. (1) Az Értéktár Bizottság üléseinek összehívásáról az elnök a titkársági feladatokat ellátó Tengelici Polgármesteri Hivatal útján gondoskodik.

(2) Az Értéktár Bizottság ülésére az ülés helyét, idejét és a napirendi pontokat tartalmazó írásbeli meghívót, valamint a napirendi pontokhoz kapcsolódó előterjesztéseket úgy kell megküldeni, hogy azokat a bizottság tagjai és az ülésre meghívottak az ülést megelőző 5. napon megkaphassák. Halaszthatatlan döntést igénylő ügy esetében a bizottság ülése rövid úton is összehívható bármilyen időpontra, bármilyen értesítési mód alkalmazásával.

(3) A napirendi pontok előterjesztésének általános formája az írásbeli előterjesztés, de a napirend kivételes esetben, különösen halaszthatatlan döntést igénylő ügyben szóban is előterjeszthető.

6. §. (1) Az Értéktár Bizottság ülései nyilvánosak. Az Értéktár Bizottság bármely tagja – személyi kérdésekben, illetve ha a nyilvános tárgyalás üzleti érdeket sértene – kezdeményezheti zárt ülés elrendelését, amelyről a bizottság vita nélkül dönt.

(2) Az Értéktár Bizottság tagjai akadályoztatásukat kötelesek előzetesen a bizottság elnökének bejelenteni.

7. §. (1) Az Értéktár Bizottság határozatképes, ha tagjainak több mint a fele jelen van.

(2) Az Értéktár Bizottság ülését az elnök vezeti, aki e feladatkörében:

a) megállapítja és folyamatosan figyelemmel kíséri a határozatképességet,

b) megnyitja és berekeszti az ülést,

c) ismerteti az ülés napirendjét,

d) napirendi pontonként megnyitja, vezeti, illetve lezárja a vitát,

e) szavazásra bocsátja a döntési javaslatokat: előbb a módosító javaslatokat kell külön-külön megszavaztatni, majd ezt követően a teljes döntéstervezetet, több javaslat esetén az elhangzás sorrendje a meghatározó,

f) megállapítja a szavazás eredményét,

g) gondoskodik az ülés során a tanácskozás rendjének fenntartásáról.

8. §. (1) Az Értéktár Bizottság tagja döntéshozatalkor igennel vagy nemmel szavazhat, illetve tartózkodhat a szavazástól.

(2) Az Értéktár Bizottság a határozatait nyílt szavazással (kézfelemeléssel) hozza. A döntési javaslat elfogadásához a jelen levő bizottsági tagok több mint a felének igen szavazata szükséges (egyszerű többség).

(3) Az Értéktár Bizottság jegyzőkönyvében történő rögzítéssel alakszerű határozat meghozatala nélkül dönt:

a) az ülés napirendjéről,

b) ügyrendi kérdésekben,

c) a határozati javaslat módosítására, kiegészítésére tett javaslat, kiegészítő, módosító indítványok esetén. Minden egyéb döntését az Értéktár Bizottság alakszerű határozattal hozza meg.

9. §. (1) Az Értéktár Bizottság határozatait naptári évenként folyamatos sorszámmal és évszámmal kell ellátni.

(2) A határozatban – amennyiben szükséges - meg kell jelölni a végrehajtásért felelős nevét és a végrehajtás határidejét. A végrehajtásért felelős személyeknek az Értéktár Bizottság határozatát az ülést követő 8 napon belül meg kell küldeni.

10. §. (1) Az Értéktár Bizottság üléseiről jegyzőkönyvet kell készíteni, amelynek tartalmaznia kell:

a) az ülés időpontját és helyét,

b) a jelenlévők nevét,

c) a tárgyalt napirendi pontokat,

d) a tanácskozás lényegét,

e) a hozott határozatokat,

f) a szavazás számszerű eredményét és

g) az Értéktár Bizottság elnökének és a jegyzőkönyv vezetőjének aláírását.

(2) A jegyzőkönyv mellékletét képezi:

a) a tárgyalt írásbeli előterjesztés,

b) az írásban benyújtott kiegészítés,

c) a jelenléti ív.

(3) A jegyzőkönyvet legkésőbb az ülést követő 15 napon belül kell elkészíteni. A zárt ülésről külön jegyzőkönyvet kell készíteni. A jegyzőkönyv elkészítéséről a Tengelici Polgármesteri Hivatal gondoskodik. A jegyzőkönyvvezetés feladatát Tengelic Község Jegyzője által kijelölt köztisztviselő látja el.

11. §. Az Értéktár Bizottság határozatairól a Tengelici Polgármesteri Hivatal nyilvántartást vezet. A határozatok, valamint a nyilvános ülésekről készült jegyzőkönyvek megtekinthetők a jegyző által kijelölt köztisztviselőnél.

12.§[[3]](#footnote-3) Az Értéktár Bizottság szervezetére és működésére jelen Szervezeti és Működési

Szabályzatban nem szabályozott kérdésekben a magyar nemzeti értékekről és a

hungarikumokról szóló 2012. évi XXX. törvény, valamint a magyar nemzeti értékek és

a hungarikumok értéktárba való felvételéről és az értéktár bizottságok munkájának

szabályozásáról szóló 324/2020.(VII.1.) Korm. rendelet szabályai az

irányadók.

Az Értéktár Bizottság szervezetére és működésére jelen Szervezeti és Működési Szabályzatban nem szabályozott kérdésekben a magyar nemzeti értékekről és a hungarikumokról szóló 2012. évi XXX. törvény, valamint a magyar nemzeti értékek és a hungarikumok gondozásáról szóló 114/2013.(IV.16.) Korm. rendelet szabályai az irányadók.

**5. Záró rendelkezések**

13. §. Jelen Szervezeti és Működési Szabályzat 2017. október 1. napján lép hatályba.

Gáncs István Tolnai Lászlóné

polgármester jegyző

Záradék:

Az Értéktár Bizottság Szervezeti és Működési Szabályzatát a Képviselő-testület 2017. szeptember 12-i ülésén a 121/2017.(IX.12.) Kth.sz.határozatával fogadta el.

Tolnai Lászlóné

jegyző

1. függelék[[4]](#footnote-4)

Tengelici Települési Értéktár Bizottság tagjai

Elnök: Farkas Zsuzsanna Katalin

Tagok: Müller Gabriella

Tóthné Csapó Sára

Tóth Ferenc

1. Módosította a 65/2020.(IX.29.) Kt.sz. határozat 3.1. pontja, hatályos 2020. október 1-től [↑](#footnote-ref-1)
2. Módosította a 65/2020.(IX.29.) Kt.sz. határozat 3.2. pontja, hatályos 2020. október 1-től [↑](#footnote-ref-2)
3. Módosította a 65/2020.(IX.29.) Kt.sz. határozat 3.3. pontja, hatályos 2020. október 1-től [↑](#footnote-ref-3)
4. Módosította a 65/2020.(IX.29.) Kt.sz. határozat 3.4. pontja, hatályos 2020. október 1-től [↑](#footnote-ref-4)